اكد مصدر ديبلوماسي مغربي ل”كود” وفاة السفير المغربي الشهير عبد الرحمان بنعمر اللي دوز سنوات كثيرة فالعاصمة الموريتانية نواكشوط. وحسب ما علمته “كود” فان الراحل اللي دوز قرابة عشرين عاما سفيرا للرباط في نواكشوط توفي صباح يومه الاربعاء بالمستشفى العسكري بالرباط. الراحل اللي هو اخ والي جهة الداخلة وادي الذهب اصيب فوعكة صحية نقل الى باريس وبقى فيها شي شهرين قبل ما يدخل للمغرب. الراحل احد اكثر السفراء دراية بموريتانيا وتضاريس السياسة هناك. كان فالمخابرات الخارجية “لادجيد” قبل ما يدخل للديبلوماسية. عين في موريتانيا وانتقل سفيرا للمغرب في امستردام الهولندية قبل ان يعود الى نواكشوط. توفي السفير الخبير بخبايا العلاقات المغربية الموريتانية في عز ازمة غير مسبوقة بين الدولتين. توفي من كانت له كلمة هناك. 
الديبلوماسية المغربية تفقد احد اشهر سفرائها: سفير المغرب في موريتانيا بنعمر يرحل اليوم بالرباط